CELEX: 62018CN0078
Language: sk
Date: 2018-02-06 00:00:00
Title: 

201806010411917392018/C 211/11782018CJC21120180618SK01SKINFO_JUDICIAL201802068921Vec C-78/18: Žaloba podaná 6. februára 2018 – Európska komisia/Maďarsko
 ---documentbreak--- C2112018SK810120180206SK00118192Žaloba podaná 6. februára 2018 – Európska komisia/Maďarsko
   (Vec C-78/18)2018/C 211/11Jazyk konania: maďarčina
      Účastníci konania
   
   
      Žalobkyňa: Európska komisia (v zastúpení: V. Di Bucci, L. Malferrari a Talabér-Ritz K, splnomocnení zástupcovia)
   
      Žalovaný: Maďarsko
   
      Návrhy žalobkyne
   
   Komisia navrhuje, aby Súdny dvor:
   
            —
         
         
            určil, že si Maďarsko tým, že prostredníctvom a külföldről támogatott szervezetek átláthatóságáról szóló 2017. évi LXXVI. törvény (zákon č. LXXVI z roku 2017 o transparentnosti organizácií, ktoré prijímajú finančnú pomoc zo zahraničia), ktorého ustanovenia zavádzajú pre určité kategórie občianskych organizácií – a to pre tie z nich, ktoré priamo nebo nepriamo prijímajú zahraničnú finančnú pomoc vo výške prekračujúcej určitú hranicu – povinnosti registrácie, hlásenia a transparentnosti a ďalej stanovuje možnosť uložiť sankcie organizáciám, ktoré tieto povinnosti nesplnia, zaviedlo zbytočne a bezdôvodne diskriminačné obmedzenia pre zahraničné granty v prospech maďarských občianskych organizácií, nesplnilo povinnosti, ktoré mu vyplývajú z článku 63 ZFEÚ a z článkov 7, 8 a 12 Charty základných práv Európskej únie, a
         
      
            —
         
         
            zaviazal Maďarsko na náhradu trov konania.
         
      
      Žalobné dôvody a hlavné tvrdenia
   
   Zákon č. LXXVI z roku 2017 o transparentnosti organizácií, ktoré prijímajú finančnú pomoc zo zahraničia zavádza pre určité kategórie občianskych organizácií – a to pre tie z nich, ktoré priamo nebo nepriamo prijímajú zahraničnú finančnú pomoc vo výške prekračujúcej určitú hranicu – nové povinnosti registrácie, hlásenia a transparentnosti a tiež stanovuje možnosť uložiť sankcie organizáciám, ktoré tieto povinnosti nesplnia.
   Komisia začala 14. júla 2017 proti Maďarsku v súvislosti zo zákonom č. LXXVI z roku 2017 konanie o nesplnení povinnosti.
   Komisia, ktorá nepovažovala odpoveď Maďarska za uspokojivú, uskutočnila v konaní o nesplnení povinnosti ďalší krok, a síce, že 5. októbra 2017 zaslala Maďarsku odôvodnené stanovisko.
   Komisia nepovažovala za uspokojivú ani odpoveď na odôvodnené stanovisko, a tak sa rozhodla predložiť vec Súdnemu dvoru, aby určil, že si Maďarsko nesplnilo povinnosti, ktoré mu vyplývajú z článku 63 ZFEÚ a z článkov 7, 8 a 12 Charty základných práv Európskej únie.